Publication: Magyar Közlöny
Issue: MK-2002-97 (Year: 2002, Number: 97)
Era: 1990-2004
Section: a 9/2002. (VII. 11.) GKM rendelethez
Paragraph Index: 373

c) a fenti két rendszer kombinációja. 5.2. A köbmétert és többszöröseit feketével, tört értékeit pirossal jelzi a kijelzõ. 5.3. A számjegyek tényleges vagy szemmel látható magassága ne legyen kisebb 4 mm-nél. 5.4. A digitális kijelzõk [5.1. b) és 5.1. c) típusúak] minden számjegyének látható elmozdulása csak növekvõ értéknél következhet be. Minden számtömbnek úgy kell elõre mozdulnia, hogy határozott számértéket mutasson. Az adott digitális egységnek pontosan akkor kell elõbbre lépnie, ha a hozzá legközelebb esõ kisebb érték számjegye az utolsó tizedet jelzi. A legalacsonyabb érték számjegyeit mutató tárcsa az 5.1. c) típus esetében folyamatosan foroghat. Az egész köbmétereket mutató számoknak világosan kell látszódniuk. A mutatós kijelzõk [5.1. a) és 5.1. b) típusúak] az óramutató járásával megegyezõ irányban forogjanak. Minden skálaosztásnál a köbméterekben kifejezett értékeket 10n alakban kell megjeleníteni, ahol az n pozitív- vagy negatív egész szám, vagy nulla. Ily módon a kijelzõ egymás után következõ dekádokból álló rendszert alkot. Az egyes skálaosztások mellett a következõket kell feltüntetni: × 1000; × 100; × 10; × 1; × 0,1; × 0,01; × 0,001 és × 0,0001. 5.5. A számlapos (számtárcsás) és a digitális kijelzõk esetében egyaránt: — az egységet jelzõ m3-t fel kell tüntetni a számtárcsán (lapon), vagy közvetlenül a digitális kijelzõ mellett, — a leggyorsabban forgó, látható, skálaosztással ellátott elem — amelyet ellenõrzõ elemnek, a legkisebb skálaosztását pedig „hitelesítési osztásérték”-nek neveznek — mozgásának folyamatosnak kell lennie. Az ellenõrzõ elem lehet állandó, vagy a készülékhez megfelelõ alkatrészekkel ideiglenesen hozzáilleszthetõ. Az ellenõrzõ elem alkalmazása nem befolyásolhatja a mérõ mérési pontosságát. 5.6. A hitelesítési osztásértéket jellemzõ osztásvonalak távolsága nem lehet 1 mm-nél kisebb és 5 mm-nél nagyobb. A skála jelzése a következõ lehet: — egyenlõ vastagságú vonalak, melyek vonalvastagsága nem nagyobb mint az osztás negyede, hosszuk eltérõ lehet; — vagy a skálaosztással megegyezõ szélességû, felváltva ismétlõdõ sávok.

Source: https://magyarkozlony.hu/hivatalos-lapok/26c6ee51d4f3fbfc9ac0b1e29bd017ab2be9ef5c/dokumentumok/a6a01da0bff329ccac2b18ccb3cc9cc6c84144c8/letoltes